Կարծում ենք, սակայն, որ նշված գործողությունների հետ կապված դժվարությունները որոշակիորեն գերագնահատված են և անտիկ ու միջին դարերում դրանք չեն խոչընդոտել 100.000 և ավել թվաքանակով ռազմիկներ ունենալուն: Ընդ որում, Եվրասիայի պետությունների ռազմական պատմության վերլուծությունը ինքն է տալիս մեզ հարյուրավոր օրինակներ առ այն, որ նույնիսկ ոչ թե Եվրասիական, այլ տարածաշրջանային մակարդակի գերիշխանության հասած պետությունն է որպես կանոն ունեցել և մարտադաշտ հանել 100.000-ը այս կամ այն չափով գերազանցող բանակ: